:PROPERTIES:
:ID: 3ec23ce0-e324-4816-ac65-e84dccae965c
:CREATED: [2009-11-15 Sun 21:12]
:IMPORTED: [2023-02-08 Wed 19:22]
:MODIFIED: [2009-11-16 Mon 11:32]
:END:
#+title: دحمان الحراشي
#+filetags: music algeria public

** 1 غير لحب صلاحو

موال(كل هدار مسوس ويجب الصدع راسو كل هدار مسوس ويجب الصدع راسو
يا ليبك على الفراق علاش تسبب وانا قلبي منك معمر بالمعاني كان كدبت اسال مجرب
كان كدبت اسال مجرب ولى اطلب العفومن الرب الفوقاني)
غير ليحب صلاحو واحد في المية تصيب في عشرتو شبعان
علاش الناس قباحو كل واحد يقول من عندي يا فلان لقلوب قساحولحسود كدة والنيران
يا لباغضني ما نسامحلك طول زماني شوف لحالك يا الناقص ما فيك امان
تهدر فيا كلام قاسح وتزيد معاني ما نسمعلك عرفك من اهل العديان
لعباد بحالك جاحو مل نعاشرهم ما يكون ليا جيران
حباب الظنة راحو وانت باقي بحلتك في وجه الكيفان
لحسد بسلاحوكل يوم يموتشيان
غير ليحب صلاحو واحد في المية تصيب في عشرتو شبعان
علاش الناس قباحو كل واحد يقول من عندي يا فلان لقلوب قساحولحسود كدة والنيران
بالله عليك عيدلي يا لاهي باحزاني انا صابر في عدابك وانت فرحان
حالك صعيب علاش تغدر فيا بلعاني علاش عليك هكدا تقرا في النقصان
لي زيان عليه صباحو لاش تعاند في حياتو اعطاه الرحمان
الغالط طلب سماحو بنادم مافتشي من بابو هو حيران
جواه رياحو على الطاير بلا جنحان
غير ليحب صلاحو واحد في المية تصيب في عشرتو شبعان
علاش الناس قباحو كل واحد يقول من عندي يا فلان لقلوب قساحولحسود كدة والنيران
شحال من ناس طامعين واغواهم الفاني كانه دياب هاجو بين الكيفان
وشحال من ناس باسلين من نصبة شيطاني ماعندهم لا عقل لا معنى لا ميزان
من قلبي راهم طاحو واحد فيهم ما يقر بالخيرولحسان
ياناس لخير ارواحو سبحان الله ما خلق في هدا الزمان
لنسى مفتاحو باه يفتح هدوك لبيبان
غير ليحب صلاحو واحد في المية تصيب في عشرتو شبعان
علاش الناس قباحو كل واحد يقول من عندي يا فلان لقلوب قساحولحسود كدة والنيران.

** 2 ليدي حق الناس

ليدي حق الناس ما يتهنى ماهو لاباس تخمامو ما يخلاص متحير حالتو في حالة
تخمامو ما يخلاص متحير حالتو في حالة
نوصيك ياوليد الناس ننصحك خود طريق قبالة
الوقت راه عساس والزمان مطوع رجالة
كونك فهم قياس الى فهمت كلام العقالة
الغالط عاقلو غاس ما قرا في قلبو البسمالة

ليدي حق الناس ما يتهنى ماهو لاباس تخمامو ما يخلاص متحير حالتو في حالة
تخمامو ما يخلاص متحير حالتو في حالة
ليبني دار الساس ليعمل خير ما قوليش لالة
ولي يقطع الياس نيتو في باتو مدبالة
لي فيه الوسواس تقول طاح في الشبكة الخبالة
الله يجعل حد باس والعفو من ربنا تعالى
ليدي حق الناس ما يتهنى ماهو لاباس تخمامو ما يخلاص متحير حالتو في حالة
تخمامو ما يخلاص متحير حالتو في حالة
هدا كلامي لناس نعيدلك يا لي شاري دالة
الغالي علاش رخاص عاد محقور بين الرجالة
الذهب غالي على النحاس حتى الحر ما ينباع في دلالة
الكريم هو الخلاص ولخبر يجبوه التوالة
ليدي حق الناس ما يتهنى ماهو لاباس تخمامو ما يخلاص متحير حالتو في حالة
تخمامو ما يخلاص متحير حالتو في حالو
الحق عليه النورغير البطال يقهر من والة
الانسان علاش يدور في كلامو صلاتو بطالة
يشهد شهادة الزور ما يخاف ما يقادر سلالة
غارق في وصت البحور كما غرقو اهدوك الجهالة

** 3 ساعفني ونساعفك

موال(سيدي سيدي نساعفك حتى ترضى شحال غريت بيا وانا صابر بيك
يا قطب لخيزران يا خد الوردة يا قطب لخيزران يا خد الوردة وكلام قسيح ارميه لا يعديك)
ساعفني ونساعفك قادرني ونقادرك عاهدني ونعاهدك ما تسبقني بالعار
الله يخلينا حباب طول الدهر وليام والله يقرقنا بلا دنوب
الله يفرقنا بلا دنوب ويعطينا على حساب لقلوب
يدير علينا شي حجوب عالظالم والمغيار
هو ينجينا من العيوب والجار حبيب الجار
تعاشرتي ونعاشرك تصبرني ونصبرك
بكلام الخير نبشرك ادا طالت لعمار
ياك لبغاه ربي تاب نهار مايظلام وما ريجعش لعمايلو
ساعفني ونساعفك قادرني ونقادرك عاهدني ونعاهدك ما تسبقني بالعار
الله يخلينا حباب طول الدهر وليام والله يقرقنا بلا دنوب
لعشرة بينتنا تدوم بالقلب الصافي كل يوم
ما تلوم عليا ما لوم اسمع ليا واختار
ما ترمني ا ولا نعوم في اوقات كبار
ما عندي علاش نخالفك نرد سلامي نواجبك
غير اسمحلي ونسمحلك يسمحنا الغفار
شوف ندير لحساب ياك دين الله هجار
قالو سادتنا في الكتوب
ساعفني ونساعفك قادرني ونقادرك عاهدني ونعاهدك ما تسبقني بالعار
الله يخلينا حباب طول الدهر وليام والله يقرقنا بلا دنوب.

** 4 مابيني وبينك غير الخير

مابيني وبينك غيرالخير يا باغضني وعلاش تغير
تخصمت معك كيفاش ندير يهديك الله عف عليا
يا باغضني حالك صعيب لارحمة معك ولا هنيا
واش باغي عندي واش تصيب وعلاش هكدا لاهي بيا
ما نديرك جاري ولا حبيب غير انساني دير مزيا
الحسد بعلو ياك يريب يستهل من عندي هديا
مابيني وبينك غيرالخير يا باغضني وعلاش تغير
تخصمت معك كيفاش ندير يهديك الله عف عليا
يا باغضني وعلاش تزيد فيكلام يجرح فيا
قلبك تقول ارجع حديد شكون لبعتك ليا
نوكل غير ربي الوحيد هو العالم بيك وبيا
ما زالني معك نسمع ونزيد مازال نشوف بعينيا
مابيني وبينك غيرالخير يا باغضني وعلاش تغير
تخصمت معك كيفاش ندير يهديك الله عف عليا
يا باغضني باين عليك باين عليك مافيك حتى نيا
الحسد منو واش يجيك ما تربح منو عقليا
يا سايمني انا نوصيك نوصيك وصايا قويا
الحسد بلاك يساميك بلاك تحيكيلو سريا
مابيني وبينك غيرالخير يا باغضني وعلاش تغير
تخصمت معك كيفاش ندير يهديك الله عف عليا
يا باغضني حوالو عينيك كل يوم تبدل في قصيا
انا راني خايف عليك تعيا وتطيح في يديا
القصد لجفاني يجفيك انت لتندم عليا
يا باغضني الله يهديك وعلاش خارج من الشريا

مابيني وبينك غيرالخير يا باغضني وعلاش تغير
تخصمت معك كيفاش ندير يهديك الله عف عليا.

** 5 عذروني يا لحباب

عذروني يا لحباب وفهموا كلامي ظاهر
قلبي تعمر وداب وانا مازالني صابر
حسدوني في لغزال هداك السر الكامل
حسدوني في لغزال هداك السر الكامل
غير قولولي وعلاش غزالي بطى ماجاش كيف حالو ما نلقاش وقيلى راه نساني
ربيت بتبشاش عليه ما نتهناش هكدا ولا مايشقاش كان مربي في مكاني
خلالي ضيقت الخاطر وبقى مع فكري يتمايل
خلالي ضيقت الخاطر وبقى مع فكري يتمايل
عذروني يا لحباب وفهموا كلامي ظاهر
قلبي تعمر وداب وانا مازالني صابر
حسدوني في لغزال هداك السر الكامل
حسدوني في لغزال هداك السر الكامل
بلا غزالي ما تحلاش كيدك ما نبراش اليلة حسبتها بتناعش جوزت معه زماني
الولف غالي ما يشراش ساوم تعرف قداش فراقو ما يسواش يا وعدي وين رماني
قلبي في داتي صابر وانا في منامي تخايل
قلبي في داتي صابر وانا في منامي تخايل
عدروني يا لحباب وفهموا كلامي ظاهر
قلبي تعمر وداب وانا مازالني صابر
حسدوني في لغزال هداك السر الكامل
حسدوني في لغزال هداك السر الكامل
غزالي كي لهلال نشوفو يضوالي لحال ما نفارقوش محال غرامو راه الداني
شوفو الوعد كيف طوال الولف تقول دبال يسوى الدينا بالمال كان مربي في جناني
خلالي عقلي حاير وجرحي في داتي طاير
خلالي عقلي حاير وجرحي في داتي طاير
عدروني يا لحباب وفهموا كلامي ظاهر
قلبي تعمر وداب وانا مازالني صابر
حسدوني في لغزال هداك السر الكامل
حسدوني في لغزال هداك السر الكامل.

** 6 الى كانك عوام

الى كانك عوام ساعف الموجة في البحر
وساعف الزمان العام فيه اتناعش شهر
شي ظاهر يا انسان ما يفريها غير الصبر
شي ظاهر يا انسان ما يفريها غير الصبر
خد ماعطاك الرحمان اطلب الصحة و الستر
مكسي ولا عريان مرفه ولا بالفقر
اصبر على المحان خد ما عطاك السعد والزهر
واش قالو ناس زمان الحق لازمو يندكر
اجعل روحك حمام لي طابو حجارو على الجمر
ولا اجعل روحك في منام زاهي وضاوي عليك لقمر
كون فاهم يا انسان اللهم هدا ولا اكثر
كون فاهم يا انسان اللهم هدا ولا اكثر
الى كانك عوام ساعف الموجة في البحر
وساعف الزمان العام فيه اتناعش شهر
شي ظاهر يا انسان ما يفريها غير الصبر
شي ظاهر يا انسان ما يفريها غير الصبر
قبلك فاتو شبان كي بحالك وقالو اكتر
انت همك وين يبان يا الغافل ما جبتش شي خبر
القلق من الشيطان والميزان يمشي بلعبر
ولي قلبو شبعان عاطي الدنيا بالظهر
اجعل روحك جنان عشطان يسقى في المطر
ولى اجعل روحك سلطان ساكن في سريا وقصر
كن عاقل يانسان كاين مسكين لما فطر
كن عاقل يانسان كاين مسكين لما فطر
الى كانك عوام ساعف الموجة في البحر
وساعف الزمان العام فيه اتناعش شهر
شي ظاهر يا انسان ما يفريها غير الصبر
شي ظاهر يا انسان ما يفريها غير الصبر
يا لغافل رد البال كي تستر روحك تنستر
اسمع لهدا الفال باركة زيادة في لعمر
الحرام ما يكون حلال دين الله يا اخي جهر
كل واحد واش يسال في نفسو بلاك يندعر
اجعل روحك برهان سعادة والحمد والشكر
ولى اجعل روحك فرحان في بابور ماشي لسفر
كن صابر يا انسان ولي ما يصبرش ينقهر
كن صابر يا انسان ولي ما يصبرش ينقهر
الى كانك عوام ساعف الموجة في البحر
وساعف الزمان العام فيه اتناعش شهر
شي ظاهر يا انسان ما يفريها غير الصبر
شي ظاهر يا انسان ما يفريها غير الصبر.

** 7 والله مادريت الغدرة في مضرب لمان

والله ما دريت بالغدرة في مضرب لمان
وانا صافي بنيتي ما عندي نقصان
والله مادريت باحبابي يرجعولي عديان
وعلاش علاش هكدا خلو النيران
وعلاش علاش هكدا خلو النيران
لو كان عرفت هكدا يصرالي يا ناس
نقرا حدري نعود هاني نرجع لاباس
لو كان عرفت هكدا كنت نقطع الياس
ما نخالطهم ماندير في فكري وسواس
لكن انا بنيتي ما شفو شي بحالتي ما ننساهم طول دينيتي علاش ماهم حنان
والله ما دريت بالغدرة في مضرب لمان
وانا صافي بنيتي ما عندي نقصان
والله مادريت باحبابي يرجعولي عديان.
وعلاش علاش هكدا خلو النيران
وعلاش علاش هكدا خلو النيران
لو كان عرفت ما نخالطهم شي بزاف
هوما هوما سباب ضري رماوني في الكاف
كي نتفكر ماصرالي نرجع نخاف
ولي صرالو كي بحالي عندو ما شاف
هاد سباب حيرتي معاهم ما صبت راحتيمنهم ما برات كيتي كواوني بالنيران
والله ما دريت بالغدرة في مضرب لمان
وانا صافي بنيتي ما عندي نقصان
والله مادريت باحبابي يرجعولي عديان
وعلاش علاش هكدا خلو النيران
وعلاش علاش هكدا خلو النيران
لوكان عرفت هكد يسقوني بمرار
ما نعشرهم ونقول استر يا ستار
وعلاش علاش هكد سبقوني بالعار
ما ننسهم في حياتي عديان كبار
هده هي قصيتي يقروها في بريتي ونهار نخلف دالتي يظهر البرهان
والله ما دريت بالغدرة في مضرب لمان
وانا صافي بنيتي ما عندي نقصان
والله مادريت باحبابي يرجعولي عديان
وعلاش علاش هكدا خلو النيران
وعلاش علاش هكدا خلو النيران.

** 8 لبهجة

بهجة في باب مدخول ورسمك عندو قيمة
راني بعتلك مرسول واجبني ياعاصمة

من قصبة لراس المول لقواس لجنينة
مرسى قابلة لبحور وزما قصر قديمة
باب جديد زوز عيون من كاني لرميلة
بوفريز يلقى اصول وسيد دالية لقديمة

باب الواد فيه الهول وباب عزون رزينة
باب الاله محلول حتى نوصل نضرب تحميمة
سيدي ربي غفور نلحق لباب الخيمة
بهجة في باب مدخول ورسمك عندو قيمة
راني بعتلك مرسول واجبني ياعاصمة

في رمضان على السحور في سوسطارة تلقينا
هدي مدة وشهور على بالي تخميمة
الاصل فيك مشكور انت بخيرك تكفينا
وطلع عليك النور ما صبت مثلك في مدينة

بوزريعة بن عكنون لبيار عالي علينا
صالمبي وبلكور طراف لعلجة وليمة
الاسم فيك مشهور زيد ينحي لغبينة
يا بلادي عليك ما دور يا لو كان نقطع بسفينة
بهجة في باب مدخول ورسمك عندو قيمة
راني بعتلك مرسول واجبني ياعاصمة

الجنيان على الوان بير خادم فيه تشينة
سحاولى شراقة ويدان تم لرياح تحينة
من صابني معك في منام نقدر نقول زهينة
والليل يكون فيه عام والصباح نقول ما بطينة

القبة جنان بالرمان حتى لحراش مدينة
وينهم ادوك الجيران والحومة بقات حزينة
واد بريش واد سيسبان دركانة عندها قسيمة
ميمون حمام الواد فربيع رانا جرينا

بهجة في باب مدخول ورسمك عندو قيمة
راني بعتلك مرسول واجبني ياعاصمة

في قدر والديان والنسمة فيك نعيمة
ورد ياسمين وسيسان هاديك بنية ما نسينة
هدرو عليك في اليمان الجزائر راكي زينة
زادت مصر والشام ما نخطيك حتى بليلة
سهلي يا رحمان برضاك انت تعفينة
مداهب ربع اركان في شهادة ما تنسينة
نختم قولي بقوال الصلاة على نبينا
الله يجمعنا باحسان ولي ماتو برحيمة
بهجة في باب مدخول ورسمك عندو قيمة
راني بعتلك مرسول واجبني ياعاصمة.

** 9 الحركة والسكون

الحركة والسكون الا بإدن الله و البركة فيك تكون
كي تستقنع بلعطاك والستر عليك يدوم وكي تدعي قول ان شا الله
بيبان الله كثير كلش عندو ساهل يرزق عبدو بالخير ويعلم بالقلب الباخل
ما تتنوى ماتحير ماتكونش تاني جاهل ماتديري واش يصير والفاهم ديما عاقل
ما بين الكاف والنون يفتح ربي برضاه ولو تكون وين تكون
مريح ولا في شقاقك البارح ماشي كاليوم وغدوى نهار يجب خيرومعاه
الحركة والسكون الا بإدن الله و البركة فيك تكون
كي تستقنع بلعطاك والستر عليك يدوم وكي تدعي قول ان شا الله
مع القدرة واش تدير والزمن فيك يقابل
معاندك باش تطير كونك فاهم وعاقل
فضل الاله كبير بلاك تنسى يا غافل
على كلش قدير ويسلك الي حاصل
البراكة في القليل الناس بها تتماثل
التقنع لقليل ولي هو يستاهل
يا النايم فيق وقوم وشكر الله بالخير لعطاه

الحركة والسكون الا بإدن الله و البركة فيك تكون
كي تستقنع بلعطاك والستر عليك يدوم وكي تدعي قول ان شا الله
يا ربي يا الحنين نحيلي ضيقت الخاطر
يزهى قلبي في الحين ترزقني بلحاضر
الا تبغي يا الكريم لنت عندك كلش ساهل
سبحان الله العظيم الي في ملكو يامر
نطلبك يا الجليل في قلبي راني صابر
نطلبك طول اليل وفكري دما معاك هدا وعدي مختوم كمتوب هكدا ما لقيتلو دواه
الحركة والسكون الا بإدن الله والبركة فيك تكون
كي تستقنع بلعطاك والستر عليك يدوم وكي تدعي قول ان شا الله.

** 10 يانكارة الملح والطعام

اللي حبكم علاش تخليوه يموت
طال في مرضو لا بغى ينساكم
يجي لباب داركم يطلب في القوت
لا طعمتوه ولا سقيتوه ماكم
هذا حال العاشق ديما يتبع في هواكم
يا نكارة الملح والطعام
علاش عليك بالجهر هذا الشي محال
انسيتي العشرة بعد السفر
أنا وياك مشينا حتى عيينا
بديناها من الغرب للقصر
جلفة لغواط بوسعادة لمسيلة
ناسهم كي ناس الحضر
على البارود والنسا بتولويلة
زدنا على البلاد العشر
بجاية وسطيف والخروب وقسنطينة
هادوك هوما ناس الوتر
والمسافر اللي جايز عندو قيمة
مشينا من تم بالخبر
في تبسة سكيكدة وفي عنابة تهاوينا
تمة تمنيتلي قصر
غير المكتوب ما قدرش عيلنا
الحقنا لبلاد الرسم
تلمسان وهرن لمستغانم الزينة
حطتهم تحت الكرم
والعرضة عندهم غير بالتحليلة
الحقنا لبلاد البحر
البهجة بيضة شفناها وحيينا
على الرملة والقمر
فرح قلبك بين ميل التبسيمة
قعدنا في سيدي فرج
سميشة باهية والقيطون فيه قليلة
البابور من المرسى خرج
شوف داك الزمان كي تفكرت الليلة
بالعود والطار والرباب
واستخبارات على هواهم زهينا
ياك تمة قلبك داب
يا خي حطات كانوا في ديك المدينة
طبسي واحد بالمعاش
مغيرفة وحدة والبركة تكفينا
نايظة الصبحة من الفراش
صبتلي القهوة والزهر والماتشينة

من القصبة لراس المول لقواس لجنينة
مرسى قابلة البحور و زما قصر قديمة
باب جديد زوز عيون من كاني للرميلة
بو فريز يلقى أصول و سيد الدالية القديمة

بهجة بيضا ما تحول و رسمك عنده قيمة
أراني نبعت لك مرسول و أجيبيني يا عاصمة

في رمضان على السحور في سوسطارة تلقينا
هدي مدة و شهور و على بالي تخميمة
و الأصل فيك مشكور أنت بخيرك تكفينا
و طلع عليك النور ما صبت مثلك في مدينة

بهجة بيضا ما تحول و رسمك عنده قيمة
أراني نبعت لك مرسول و أجيبيني يا عاصمة

الجنيان على ألوان بير خادم فيه تشينة
سحاولى شراقة و يدان ثم الرياح تحيينا
من صابني معك في منام نقدر نقول زهينة
و الليل يكون فيه عام و الصباح نقول ما بطينا

بهجة بيضا ما تحول و رسمك عنده قيمة
أراني نبعت لك مرسول و أجيبيني يا عاصمة

القبة جنان بالرمان حتى الحراش مدينة
فينهم داك الجيران و الحومة بقت حزينة
واد بريش واد سيسبان دركانة عندها قسيمة
ميمون حمام الواد فربيع رانا جرينا

بهجة بيضا ما تحول و رسمك عنده قيمة
أراني نبعت لك مرسول و أجيبيني يا عاصمة

فيك قدر و الديان و النسمة فيك نعيمة
ورد ياسمين و سيسان هادي الدنيا ما نسينا
هدروا عليك في اليمن الجزائر أراك زينة
فاتت مصر و الشام ما نخطيك حتى بليلة
سهل لي يا رحمان برضاك أنت تعافينا
نبدأها بأربع أركان في شهادة ما تنسينا
نختم قولي بقوال الصلاة على نبينا
الله يجمعنا بإحسان و ال ماتوا برحيمة

بهجة بيضا ما تحول و رسمك عنده قيمة
أراني نبعت لك مرسول و أجيبيني يا عاصمة
