دواليب زمان
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي
منقراتي
منجراتي
دواليب زمان
ما تشتكوشي
دقة شكوشي
جت في الاوان
يا ناس حبايب
يا ناس جيران
انا قلبي دايب
على البيبان
عجوز شويه
لكن عيني
روحين حنان
لاظني سئ
ولا جبان
درويش واوسطي
وشيخ كمان
وفي عبي قطه
ازاي حتلعب
فيه الفيران
تسألني بتعب
اقول صراحه
شقاي راحه
قوة حصان
لاجل وعشان
قبول عيالي
في الامتحان
وانا في بالي
حاجات جنان
من الطبالي
اعمل صيوان
وابني لخيالي
اربع حيطان
دا انا في انتقالي
من اولى ساقيه
لسد عالي
لقيت مكان
سيري يا موجه
بالتكنولوجه
لبر الامان
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
لو ماشي في الصحراء شفت النور اقول انسان
دا انا كل شباك يقيد اشكر لايد انسان
واقول هدتني المناير سبحت للعرش
يا رب من رحمتك مكنت للانسان
يغير الضلمة اما النور ما يتغيرش
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

الاستيماره
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي منقراتي
ع الطبله ايدي
ريشه ف دوايتي
اسمع ياسيدي
اسمع حكايتي
مع استماره
راكبه حماره
اول ماراحت
راحت لحسني
قالت ياحوستي
هو انت فاطر
قال كنت فاكر
مش حانسى تاني
خليك مكاني
الاستماره راكبه الحماره
راحت لفكري قال تيجي باكر
وتروح لزكري
قال روح لشاكر
ولا لشكري
شكري في اجازه
راحت لبهجت
لا حط ماذا
ولا سألها
اشر نقلها
راحت لهاني
خليك مكاني
هاني الطاطوري
قال فيما يبدو
حتروح لعبده
لازم ضروري
ضروري لازم
راحت لحازم
منه لتيفه
شاغلاه لطيفه
منه لمكتب
راجل مؤدب
ببدله بني
قال لي اظني
في تاني اوده
عند الموظف
ابو بدله سودا
بدله رصاصي
قال لا مؤاخذه
مش اختصاصي
ياسيدي لاظوغلي
خلص لي شغلي
في تاني طرقه
على شمالي
لبدله زرقا
شرحت حالي
قال ثانيه واحده
والاستيماره
من يومها قاعده
راكبه الحماره
لو كنت راكب
ماكنتش اوصل
ولا أؤدي واجب
ولا احصل واطلع بلاشي
احسن لي افضل
على مهلي ماشي
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
انا صايم الشهر طول الشهر ودا فاطر
وانا ماشي في الشغل قلبي سخن ودا فاتر
ما ينتقل شبر الا بحبر ودفاتر
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

السلامه
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي منقراتي
ليله في حياتي
ومع السلامه
بسمع بودني
حس يعاودني
وبنتي وابني
مع السلامه
مشيت اعرّج
عشان افرج
النجم رجرج
مع السلامه
انا اللي حارت
برجلي حاره
مع السلامه
مطرح ما ادور
الاقي منور
عمال يشور
مع السلامه
خالصين ياقافيه
خليك بعافيه
مع السلامه
انا عيني بكّت
وقلبي نكت
ناولني فكه
مع السلامه
انا جاي بكره
الاجر اجره
افطر بفطره
و مع السلامه
انا بكرى ارجع
اغني واسجع
تلايمني تسمع
مع السلامه
و مع السلامه
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
رمضان مخلف هلال وهلال مخلف عيد
وكل يوم من ليالينا قديم وجديد
خلف بنيه وصبي خلف امل وسعيد
وانا طبلتي تغني غنوه وتحكي حدوته
بالسمن ملتوته ونرجع نقول ونعيد
رمضان مخلف هلال وهلال مخلف عيد
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

الكعك
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي منقراتي
خالاتي عماتي سيداتي
على تل عجوه وعسل وسمن
ولا مجلس الامن سهرانين
لت وعجين
يبنوا الهرم
قالت حماه المحترم
ياكعك ياسيد الكرم
نبنطلك في المشمشي
يابنت قومي وفرفشي
لاتحوشي ولا تختشي
احمي الوابور واستحمشي
اشي واشي تلاقيه مشي
اشي نغبشي
واشي حبشي
واشي دندشي
واشي انقشي
واشي ينحشي
واشي رشرشي
سكر عليه
بركه ايديه
فرحه عنيه
قال ايه وايه
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
قال واحد اتنين تلاته واللي كان في الجرن
كله انفتل وانقتل وانشال وراح الفرن
عيني على رصه راحت ولا رصه جات
عمال اسحر وانا ماشي ورا الصاجات
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

هلت
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي ومعدي
منقراتي ومين قدي
الطبلة عاليه في احضاني
زي البيان زي النشره
في ستة اكتوبر عشره
من الهلال الرمضاني
كان قلبي صخر الحنيه
في المعركه للحريه
وللسلام اللي هداني
*
والنسمة هلت بحريه
يا مصر يا شهد الشهدا
الجنة شمسك وترابك
اصوم واصلى في محرابك
واسمع الشط الثاني
الله اكبر وأداني
اه من هواي في اوطاني
اه من شقاي ومن طربني
الارض تتكلم عربي
والدنيا تسمع بوداني
نور الوجود من وجداني
زقاقي يفتح لي ميداني
حبيبي خدني وعداني
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
دخلت دار بعد دار والكل بيحيي
انا اللي حي وشهيد في الجنه وفي حيي
الله اكبر كأن الشمس من ضيي
على ارض سينا في نار المعركه والصهد
وانا والتراب المنور انتصرنا لبعض
وكنت صايم ملكت من السماء للارض
وكنت عطشان ما حدش ارتوى زيي
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

والله زمان
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي قولو والله زمان
منقراتي وادي نقره كمان
طوال السنه في حيكم هيمان
قولوا العوافي يللي قلبك وافي
من القوافي لما خدت الامان
قلدت بحر النيل بلا استئذان
بين الشواطئ امشي في الاحضان
واضاحك الفجريه واسقي الغيظان
واهدي الكباري نظره الولهان
واكسر خيالي في كل عود انسان
وفي نيتي اكبر من الفيضان
الضي بعد الري من اسوان
عبرة حياتي وصنعة الفنان
معنى المروءه وزرع الاطمئنان
في كل مطرح لما الاقي حنان
والاقي قعده تجمع الخلان
والاقي نسمه من هوى الاوطان
والاقي قمح جنب منه ريحان
والاقي طيب : افتكر رمضان
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
رمضان حبيب الندى بالعوده ايامه
انا قلبي ياما نده على معنى ايامه
اذكر المؤمنين بالحق و صيامه
يا مصر يا جنه خضرا ويا رباط الخيل
وجب من الليل جهاد الفجر وقيامه
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

يا هادي
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي
منقراتي
بعد الصلاة
علي نبينا
با قول يا هادي
العقل زينه
الله هادينا
ع الندهه جينا
علي ريح حجازي
سقنا الهجينه
الله يجازي
اللي يهاجينا
أنا قلت نخلي
أحسن مناخ لي
حط السفينه
دانخيل سباطه
قطع رباطه
خد تحت باطه
كل المدينه
حمام بلدنا
زغلول بلحنا
فرد جناحنا
علي وادينا
وكان فلاحنا
دنيا ودينا
بتنا وصبحنا
أحرار وادينا
ليلنا وصباحنا
عرسان عرايس
نقيم فرحنا
وولاد مدارس
يكمل نجاحنا
وعرب فوارس
تقول فتحنا
فتحاً مبينا
أنا قلت سجده
لله سجده
لعدوي سكته
الرؤية ثابته
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
في عيني إنسان وفي عيون البلد إنسان
حلوه البلد بعدما داست علي الأوثان
حلوه البلد شهداءها قدموا العرسان
حلوه البلد يا أحن قلوب وأوفي لسان
غني الأمل يا حبيب والفتح ياحسان
ما سمعت الدنيا أمثال العرب شعرا
ولا رأت مثل فرسان العرب فرسان
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

بعلو حسي
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي
منقراتي
وأنا بانادي
بعلو حسي
يادنيا حسي
الحق بين
ومصر أولي
حققنا ثروة
وقمنا صخرة
وعرقنا زين
أرض البطوله
إحنا اللي إيدنا
خلت حديدنا
حديد حنين
علي الطفولة
وصباح مندي
علي الولاد دي
طريقها هين
ما فيهش غوله
وأنا السنه دي
شقت سنابلي
في كل وادي
والليل خطب لي
قمر زبادي
بسحر بابلي
وضني هادي
فردت حبلي
بطول بلادي
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
أنا بلدي حره بنيت علي غصنها عشي
ولقمة الحب بتفطرني وتعشي
أنا عاوز ابني يعيش والظلم ما يعيشي
يارب يا اللي خلقت لنا البصر واللمس
ولا ترسم الشمس إلا النور علي وشي
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

افتح يا سمسم
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي
منقراتي
ومن سنين
يا مسلمين
علني كل عتبه
بافوت أسحر
والليل برقبه
وعمه وعدبه
في الحسن عجبه
عمال يفقر
وأنا بانقر
لا علمي غلبه
ولا فني مظهر
ولادي طلبه
في أول أزهر
وتانيه جيزة
فتره وجيزه
يطلع مهندس
والبنت نرجس
بدال ما تكنس
حتبقي قاضية
جيوبي فاضية
ونفسي راضية
يهديكي طبعى
يا دنيا طاوعى
ويا سكة طاولي
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
يا حضرة الباشا فاكر ياما سحرتك
ودمعي تحت القمر بالليل مسح حارتك
وقلت لك خلي قطفه لك وقطفه لي
وربنا يخلي أطفالك وأطفالي
ولا كنت بتصلي يا باشا ولا بتصوم
غير كل حبه علي السبحه تقول مخصوم
وكنت يا باشا ما بتسمعش بالعربي
حضروا أطبا يردوا السمع والطاعه
حضروا أطبا يداووا نفس طماعه
إفتح يا سمسم جماعه
حضروا بسماعه تكشف قلب سحارتك
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

في الغيط نقاية
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي
منقراتي
في غيط حراتي
طرح كلام
آه يا سلام
أنا قلت آيه
ورميت شقايا
في الغيط نقاية
طرح كلام
آه يا سلام
خلعت بابي
ورميت شبابي
في الغيط حبابي
طرح كلام
آه يا سلام
وادور مغمي
واسقي بدمي
الغيط يا عمي
طرح كلام
آه يا سلام
كدا القوافي
تقول أوافي
كدا طوافي
طرح كلام
آه يا سلام
كدا قلبي وافي
للي انكتب لي
ياليل عوافي
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
حته من بلدي حته لأم أولادي
بنيت لها عش بعيدان الأمل ورموش
كان قلبي فاعل يغني في المقاوله دي
ويقول شكرت العواذل اللي ما بيرموش
ويقول شكرت العواذل اللي يرمونا
ما كنتش اضرب ضلوعي لولا آلمونا
ولا أضرب المونه أبني لأم أولادي
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

عنتر
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي
منقراتي
بين الحارات
بافوت أسحر
وأقول واعبر
زحنا اللي زاحنا
ولفوق قزحنا
شوف قوس قزحنا
في الجو قنطر
تعاشوف يا عنتر
عنتر وعبله
عامل وعامله
أما المزامله
تهديهم أكتر
تشد قوسهم
وتزيده أسهم
ترفع رءوسهم
الله أكبر
أما الشهادة
جت تاتا تاتا
بتتهادي
وتتغندر
أما نوبتها
خدت نوبتها
بيبنوا بيتها
علي الشمندر
شكر فعالي
آبا ودعالي
بسد عالي
الخير يفجر
ويشق صحرا
علي يد سحرة
تلبس مشجر
والميه تجري
وتخف رجلى
من الوجع دا
أنا مالي قعده
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
عنتر ملك في القوافي وغزلها
صرع سباع الفيافي ورق لغزالها
عشق حوريه اسمها الحريه وغزالها
ذبيان وطي وضرب في الحي بالحدين
السلم كان حلم ما اتلمت عليه يدين
إن عاد لعبه قطف قبله من الخدين
وجمع في توبها خيوط الشمس وغزلها
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

ألف باء
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي
منقراتي
محاضراتي
تجلي العقول
في عصر ذري
لازم نقري
شعر المعري
ولازم نقول
أولي ابتدائي
ألفي وبائي
أكرم آبائي
الناس أصول
ككتب الأئمه
جبل وقمه
تطلع يا إما
تنزل نزول
عقلك في رأسك
تعرف خلاصك
تحفظ تراثك
تصبر تنول
فرج قريب
وصبر طيب
وعود يشيب
عين العزول
شده تزول
لكن تعلم
ولا رجل تطلع
إلا بسلم
ولا نخل فرع
إلا المقلم
ولا علم ينفع
إن لم تسلم
علي الرسول
ختامها مسكي
وشجوها مكي
والفرع نابت
من أصل ثابت
وأنا نفسي طابت
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
أقول لك الحق واضرب لك مثل ساير
وان كنت ما عرفشي لا اخبي ولا اساير
من صغر سني وأنا صاحب مزاج ثاير
واكمني ثاير لا يمكن يا ألف بائي
تلاقي زيي علي عهدك أليف باقي
واكمني ثاير باقول من فات قديمه تاه
لابد للحي يترحم علي موتاه
واللي أتي بالجديد لولا القديم ما أتاه
يا أمتاه أنا إبنك ع الأثر ساير
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

هلال
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي
منقراتي
أملك قيراطي
من الكليم
رمضان كريم
الله أكرم
دا غير قيراطى
من الحصير
إن زاد إيرادي
في الدائرة دي
يصبح اراضي
بساط حرير
زي الهليل
تلاقيه قليل
تفضل تليل
يصبح كبير
يفضل يناور
بين المناور
في جوز أساور
يقع أسير
يرجع يغازل
بين المنازل
مالوش عواذل
هلال أمير
هلال يقول لي
أنا حلو كلي
شوف عقد فلي
صنع القدير
هلال حمامه
تحت الغمامه
لبست عمامه
ما فيهاش تطير
هلال بيجري
في بحر هجري
قال ضي فكري
للمستنير
هلال بلدنا
علي الف مادنه
لله حمدنا
حسن المصير
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
لو تسأل الليل يقول لك راضى بالمقسوم
والقله في الفجر حتقول لك عن الماء صوم
واحنا عرب كلنا أصحاب طرب مقسوم
حلوين على كل حال لكن سوا أحلى
يا سواحليه
ومن الصعيد للبحيرة للدقهلية
إحنا أهليه
تجمعنا ساعة السحور تجمعنا طبليه
قضينا ع الجاهلية نحمد الواحد
القلب واحد ولو كان الرغيف مقسوم
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

حرفه هوايه
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي
منقراتي
باقول مرادي
أعيش وادادي
وأخدم ولادى
أخدم بلادي
وأنا المنادي
أول ملبي
كلامي ميه
من نور عينى
يشهد على
الله ربي
بالسر عالم
ولا كنت ظالم
ولا مستخبى
وعلى السلالم
وفرت دنبى
من غير زوايا
مشيت فى دربى
درت بهوايا
وهواي دار بى
وحسى لعلع
الحي ولع
أنا باب مخلع
الخير في ضبي
وان قلت عجبي
السد أعجب
عيونه سته
حيفوت يكهرب
في كل حته
والميه تركب
على بسكلته
من غيرها أركب
أنا نلت طلبى
حرفه هوايه
ودا سر طربى
طرت بهوايا
وهواى طاربى
عديت مطبى
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
أنا لحبايبى حبابي القلب نادرها
ما هيش جواهر يا قوت باهر ونادرها
ولا مواهب ولا راهب بني ديرها
في كل يوم علي كل الناس أنا أديرها
حبابي قلبي غيطان وحيطان بمنادرها
وتراب حواري وشوارع في بنادرها
كما أجنحه للحمام متعوده ع السقف
رقصت دبيحه يا مين يظبط عليها السقف
قوم شوف على السقف بترفرف بنادرها
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

التبات والنبات
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي
منقراتي
صاحب مدايح
وموشحاتي
الله يسامح
زمن الشحاته
كان سكيفي طايح
سيف خردواتي
دلوقتي فالح
في مناوشاتي
كسرت جانح
ابن الذوات
علقته سابح
خيال مقاته
وبقالب صالح
من غير شماته
على القوالح
سهران وشاتى
قلت الي رايح
غير اللي آتى
رمضانا صابح
مصابح ليلاتى
قال أنت سارح
تشهد زيناتى
أنا بحر مالح
يحلى يوماتى
وأنا ليلى طارح
عنب بناتى
وهلالى فاتح
بلد الزناتى
أنا قلت واضح
يا شوق حياتى
كل الروايح
هلت جهاتى
والشر زايح
والخير مواتى
وله لوايح
ولقيت مطارح
لمت شتاتى
عيشى فى تباتي
وفى نباتى
يا أم ابنى
بحرى وقبلى
الخير تقابلى
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
عشنا وشفنا الكواسر انكسر نابها
وخبرتنى بهيه أن الغيطان أبهى
وبنتها في المدارس أوله نابهه
وعيونى قابلت عيون من كل خير نابها
أنا قلت يوم المنى اليوم اللي كان منى جاه
وكان لبي بينى وبينك يا قمر مناجاه
الحمد لله عشت وقلبى غنى بها
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

بيوت كتيرة
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي
منقراتي
طلبت مراتي
مهر الأميرة
وأنا بحر فني
شال ميت جزيره
أنا المغني
لبيوت كتيره
تمن اللى قسطه
قطم له وسطه
ولا اللى مطلى
بمزاج عواطلي
من بره رايق
مليان حرايق
أصل القرايه
مش في المرايه
لكن في صفحه
ابيض على اسود
دى حكمه واضحه
خلينى أحود
على بيت فى حاره
لولى في محاره
وبيت في عطفه
لولى في صدفه
وبيت بقوقع
خايف ليوقع
وبيت بساقية
ع العهد باقيه
وبيت عتبته
عنوان كتابته
وبيت فى زقه
بعيش ودقه
وبيت خزينه
لخبازينه
وبيت يولد
الجاى بعده
ولا حد خلده
ولا حد وحده
على المداخل
بعد المداخن
بيوت مداين
إبني يا وعده
بيوت بناتها
عرسان بناتها
أنا بيناتها
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
المشى طاب لي علي طبلي وناياتي
تشب فيها العيدان تجري قناياتي
تسقى وانا سقا
عمره ما قال لاه
تحت القمر شقه
قالت الشوارع باتابع دقة دقه
ودقة دقة تتمايل بناياتي
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

أنا اشتراكي
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي
منقراتي
في مذكراتي
عن عهد بائد
ولا عمره عائد
طلعت لي غنوه
لا تقول لي حلوه
ولا سفيهه
فيها اللي فيها
باغنى واحكي
غنوه حكاية
كان فيها ضحكي
فيها بكايا
اسمع يا ولدي
العين بصيره
والايد قصيره
والفقر لابد
علي الحصيرة
بيقول يا عابد
زحزحني
والزير حدايا
من البداية
وأنا اللي سانده
علي النقاية
بيقول يا عبده
زعزعني
والقلب شابي
علي الغلابه
رفع علي
قوس الربابه
وقال يا بابا ...
زغزغني ..
اسمع يا ولدي
من غير شماته
دلوقتي ردي
علي التلاته
بنيت في سدي
زعزعت زيري
علي مزاجي
يا اقطاعيه
وغار اذاك
زغزغ لي قلبي
عدو باكي
زحزحت فقري
وأنا فداك
يا مصر لما
لقيت ضناك
أول ما ينشأ
حرية ينشق
أول ما ينطق
يقول وراك
أنا اشتراكي
يا مصر ياللي
اسمك في ريقي
عارف طريقي
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

تاريخ جديد
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي
منقراتي
وأنا قلبي راضي
أنا قلبي رايق
أنا قلبي طايق
سبع طرايق
علي الوريد
الأوله دي
عيون ولادي
صبح ميلادي
بتاريخ جديد
والتانيه ساير
تحت المناير
رمضان يناير
طالع سعيد
والتالته عيني
علي البريد
بينك وبيني
سكه حديد
والرابعه داخ اللي
قلبه داخل لي
يبقي داخلي
بالأكيد
والخامسة أمسى
فارش في شمسى
أنا اللى همسى
صبح نشيد
والساته يومي
جميل فى قومى
أنا اللى صومي
وصلاتى عيد
والسابعه بشرى
من قبل بكره
علي كل أكره
يبقى لي إيد
عصر العجايب
جايب ماجايب
جايب ما جاب لى
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
يا ليلى يا عين أنا حالف ما اغمض عين
دا أنا إن شقيت قلت آه ريحت قلت آهين
صبح الشقارين
لعيون تزامل قمر كامل يؤانسها
وعيون كما العيله دايره بفوانيسها
وعيون تقول أنا حاهدي الفجر موالى
ولا حد يسهر ليالي وفي الأوان يسهى
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

مهما ألف
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي
منقراتى
على الصراط
زى الألف
مهما ألف
وبدور حوارى
من الحواري
وخيالى جارى
زى الألف
مهما ألف
والليل يطول
والناى يمول
وأنا قلبى أول
زى الألف
مهما ألف
قول للموائد
أنا قلبى واخد
على إنه واحد
زى الألف
مهما ألف
أنا اللى أركع
لله وأرفع
رأسى وأرجع
زى الألف
مهما ألف
وباقول يا همزه
يا أم التلامذه
فوقى انفتحت
أنا اللى شايلك
مكسوره تحتى
اشكر جمايلك
همزه يا همزه
أكتب ما أكتب
لا فى سرى همسه
ولا عمرى أكدب
حواسى خمسه
وصوابعى خمسه
على خط خمسه
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
هي المنازل بتتبادل حواديتها
والا الحوارى بتتصنت فى حودتها
أدى طبلتى رققت ودى إيدى هاودتها
ودى قلبى سلم وعينى سلمت بهيام
على اللميالى وعلى الأيام وعودتها
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

تبارك الله
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي
منقراتي
نيلى فراتى
أشرب زلال
وأقرأ وردي
وارعش يا ولدي
من تحت جلدى
فى الابتهال
تبارك الله ذو الجلال
الله رحيم
إن كنت باطمع
قلبى سليم
فى عينى يلمع
نور النعيم
وبودنى أسمع
أدان بلال
تبارك الله ذو الجلال
الله ودود
أحب وطني
من غير حدود
وانقى قطني
من كل دود
واخد في حضني
كل العيال
تبارك الله ذو الجلال
الله لطيف
تغنينى لقمه
من الرغيف
عن جنس لؤما
وأنا الضعيف
من أجل حكمه
أشيل جبال
تبارك الله ذو الجلال
أشيل جبال
وأخد في حضنى
كل العيال
اسمع بودنى
أدان بلال
طريقي خالي
من الضلال
حالف ما أخاوي
إلا الحلال
كل الخطاوي
على كل حال
حتنحسب لي
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
يا أبو القلوب اللي بتسنبل وبتزهر
واللي بتبني الحياه وتشيلها وتعمر
أنا قلبي من نفسه يطلق نفسه ويعبر
عن فرحته بالبطل ويغني ويصور
فتحت بحرين وعليت العلم الأخضر
طلعت سربين تقبل فينا وتبحر
قلنا الصباح وأنت صحتنا بصباح أكبر
يوم القنال أنت جددته بيوم الأزهر
الله أكبر ولما طلعت ع المنبر
نفس الشهيد علي عمدان الحرم كبر
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

إحفظ دروسك
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي
منقراتي
باقول ياليلي
وباقول يا عينى
راحت ليالى
وجت ليالي
وكان سهرها
فى العين نقاوه
لطلوع نهارها
في الروح حلاوه
ليالى نارها
على هداوه
شوف الشقاوه
الليل دا زي
اللي لسه عيل
والبدر ميل
عليه وقال له
احفظ دروسك
تاخد فلوسك
اصبح فانوسك
تقول يا حللو
أنا كأني
بدلت سنى
يا مسهرينى
تعالوا حلوا
أنا كنت لبه
وزدت حبه
صبحت قبه
على تاج محبه
طالبين زياده
من لبه عاده
طالبين سعاده
السد علوا
وغنى شاعر
وعاد مهاجر
وكل قادر
وجد عمل له
الله كلامه
نشر سلامه
على اللى صاموا
وعلى اللي صلوا
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
من بور سعيد للصعيد يا مصر سابقة العيد
ولابسة أخضر جديد ومن المعادن تاج
ومنوره الدنيا بالأفراح وبالعناقيد
وطارحه صلب وحديد قبل الميعاد انتاج
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

عرب مصاروه
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي
منقراتني
نازل الليله دي
بمزاج فرايحي
قالت مراوحى
يا قلب إهدا
أنا قلت إيه دا
خليه هليهلي
مزاحى يجلى
إحجل يا حجلى
أنا مش طاووس
حاطير برجلى
يادوب أدوس
أرضى تبارك لي
عاوز أبوس
على ترابها
مناخ عربها
حتى سرابها
يشفي النفوس
هى اللى هي
الانسانية
أم الليالي
أم الشموس
سرقت خيالى
وطبلي صهلل
وقلبى شخلل
زى الفلوس
وزاد جناني
وفاض حنانى
وكسر سنانى
العرقسوس
لفى يا ساقيه
دور يا قدوس
إحنا بصراحه
عرب فلاحه
فينا السماحه
عرب مصاروه
في مصر أرحم
بلد وثروه
فينا اللى شحم
زى اللى جير
كبير صغير
شايلين فانوس
ومن صعيدى
لبورسعيدى
إيدك وإيدى
علي الغموس
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

ليل رمضان
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي
منقراتي
بادور وادور
يا فرح قلبي
بيتنقل بي
من نور لنور
أشوف قبا لى
على الطبالى
صحبه زهور
أقول يا زرعه
هاتى السحور
وانتى يا زلعه
سبع بحور
لقمه هنيه
تكفى ميه
فى سلطانيه
مسلطنه
قال الزبادى
وصلت أنا
ست الحبايب
يا محضنه
أنا اللى أصلى
روح الضنى
وأخضر بقشره
اسمر في قدره
أقول له إطرا
ويقول
فى سلطانيه
مسلطنه
قال الزبادى
وصلت أنا
ست الحبايب
يا محضنه
أنا اللى أصلى
روح الضنى
وأخضر بقشره
اسمر في قدره
أقول له إطرا
ويقول لي غمس
خلص المدمس
يا مين يحمس
لنا الوابور
قامت الرقيقة
أختى الشقيقه
قالت دقيقه
والشاى يدور
الله يخلى
البرتقانه
طلبشت أحلى
قالت لى آنا
شوف الشعور
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
أنا اللي شفت الرياح تسكن قصب مسحور
شفت الجبال تتنقل والبحر يرمى بحور
ولا شفت ليل فى الليالي زى ليل رمضان
ولا فجر أطيب من الفجر اللى بعد السحور
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

فرجت وتفرجت
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي
منقراتي
لا بد أنهج
دى كل ليله
أبهى وابهج
والفن منهج
والطبل شيله
ميلنى ميله
كأنى أعرج
باحاذى الأرصف
وأغني واصرف
فرجت وتفرج
فرجت وتفرج
أستاذ مدارسى
من غير لا كرسى
ولا مدرج
والواد فى إيدى
صبح معيدى
صبح معيدى
يادوب تخرج
فرجت وتفرج
بتقول فى مغنى
أفراحه معنى
وأحزانه بهرج
ونقول فتيله
مهما قتيله
لها يوم تصهرج
فرجت وتفرج
العسر يسرا
الليل بيسرى
والخيل بيسرج
وأنا كلى حكمه
لازم أمهرج
والعب بنجمه
وقمر أدحرج
يا حبايبى أهى جت
على نقره فرجت
ونقره تفرج
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
نده عليكى كأن الدنيا نادهالك
قولة ياليلى ليالي العمر قادهالك
يا عينى بالمواويل الحمر قادهالك
غنى الأمل والشهامه والفرح والنصر
ولولاكي يا مصر كان قلبه رقد هالك
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

صاحب مزيه وأستاذيه
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي
منقراتي
يا سيداتى
وسادتى
بعد التماسى
أنا التماسى
يدوم حماسى
وعادتي
أنا قلب أخضر
بفروع تجرجر
من الشجرجر
مودتى
من غير أذيه
صاحب مزيه
وأستاذيه
في مادتى
وأنا فى انسجامى
ما أنساش لجامى
تحكم كلامى
إرادتى
وباقول ياقافيه
المعنى أفيد
و لا حرف أزيد
عن حاجتى
وانا اللى مؤمن
بالله ومؤمن
بالانسانية
وبالتى
كأنى من يوم
ولادتي
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
أنا كنت فلاح وكان محراتى آه ورا آه
وكنت عامل ما حدش قدره ورآه
وكنت شاعر تئن اقلامى يا ورقاه
دلوقتى صوتى فرايحى فى العزيق والحرت
طبلت أنا وسحرت
قبلت أنا وبحرت
وصبحت أنا مسحراتي سمع الدنيا
ودب مطرح ماحب وكلمته العليا
يمن فجر يوليه اللى شافه وطيبه ورقاه
نده عليكى كأن الدنيا نادهالك
قولة ياليلى ليالي العمر قادهالك
يا عينى بالمواويل الحمر قادهالك
غنى الأمل والشهامه والفرح والنصر
ولولاكي يا مصر كان قلبه رقد هالك
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

اوصيك يا إبني
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي
منقراتي
تصدق ابنى
مصوراتي
عجب عجبني
مطرح ما شخبط
وراه مشعبط
رسم لى شجره
فى الحيط بتخبط
ورسم لى قمره
من غير براجل
ورسم لى راجل
بيبيع بليله
ورسم عرايس
لا مستحيله
الرمش ناقص
لكن كحيله
ورسم لى ورده
أوراقها فارده
أنا عينى بارده
صحيح جميله
ورسم لي بطه
ما تجيش ببلطه
من غير مغالطه
سحور قبيله
تسلم لى إيده
ما هيش بخيله
الله يزيده
قوه وحيله
الفن سرقك
يا ابنى ورقك
تسقيه بعرقك
يصبح خميله
وارسم لى قله
غطاها فله
أنا أب شاعر
مشيت أشاور
على البشاير
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
أوصيك يا إبني واتعلم وأقرا معاك
يا إبني أول ما تحفظ الفاتحه
أول كلامك ألف فتحه وب فتحه
أذكر أباك ألف فتحه وب فتحه
الطاقه فاتحه وأبواب السما سامعاك
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

ليلة القدر
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
يا رب يا رب
أنا ذو شجن صب
أهدينى للصبر
اخدم فى ناسى
وأوفى بالندر
وقلبى مالي
أبدر آمالى
للعالمين بدر
الرايه قلعى
والصارى ضلعى
قادر على البحر
للسعد إبنى
ولعينى جفنى
وللأمان بر
مالكين مصيرنا
ينصر ناصرنا
صبح لنا قدر
فى كل ناحيه
عينينا صاحيه
يا ليلة القدر
ليلة بكل السنه
الطاقه عرض السما
والطاقه فى الصدر
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
يا بلدى نورك سرح فى كافة الأمصار
بدر الآمال بدر
مهاجرين فى سبيل الله مع الأنصار
غزينا فى بدر
ووفينا بالندر
لمنزل الوحى هادى الوحى والأبصار
فى ليلة القدر
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

أبو فصادة
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي
منقراتي
مغنواتي
وكلامى دوا
لازم يدون
فى من تلوى
ومن تلون
كمثل سمكة
بتعوم فى كنكه
وعامل لى راجل
شديد فى بأسه
ع الخضرة أحضر
ع الصفرة أصفر
ع البيضه أبيض
والكل فاقه
لكن ما همش
صاحبنا همش
على الدفاتر
وقال تآنسوا
بيروقراطي
يقول قيراطي
فدان بيطرح
دهب بلمسه
فدان بيطرح
من غير ما أفلح
غيرى اللى يسرح
وراجمايسه
لكن الحكايه
لها نهايه
الريش حيسقط
اللي أنت لابسه
أراد صيدا
وكاد صيدا
وكاد كيدا
أبو فصاده
فصاد نفسه
مثل ضربته
والا انضرب لى
علي غرابته
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
كان عندي زغلول ورايح للطبيب عارضه
جسمه رقيق ما تعرف طوله من عرضه
خده انجرح في النسيم لما النسيم عارضه
يا للي حزين ع الي فات وقتلت زغلولى
كان عندى حب الدره أبرك من اللولى
حزنك على مال مكلفني الشقا والغم
والدمع والدم من عينى ومن عين أبى
أدى البلد نورت بالورد والعنب
ورجع لى زغلولي مالك ثورته وعرضه
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

الأشيا معدن
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي
منقراتي
لقيت أهلا
نزلت سهلا
الأرض برحه
والأشيا معدن
وليالى سمحه
نجومها سبحه
إن كنت نايم
يا نايم اصحى
شوف قلبى هايم
واخدنى فسحه
ما فيش مآسى
على غير مقاسى
يا أبو قلب قاسى
ما بطلوا دا
فى مصر ثوره
عفيه قادرة
أيادى سمرا
وأنفاس ودوده
وأيام تزامل
فلاح وعامل
بالخير حوامل
الخير ولوده
والى فى خيالى
صبح محقق
أحضن عيالى
وأبوس وازقق
وانشد ليالي
بقصب يزقزق
باشيل تلالي
بالكروم وباعزق
فى نجوم تلا لى
عمال أبعزق
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
بلدى على النيل وساكن عش وبنانى
والحمد لله بنيت السد وبناني
غنيت وعشت الأمل وسجدت فى رمضان
للى خلقنى وعلمنى البيان رحمن
قادر يسوى بنانى
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق

بايدي نقرة واتنين بقلبي
اصحى يا نايم
وحد الدايم
وقول نويت
بكره ان حييت
الشهر صايم
والفجر قايم
اصحى يا نايم
وحد الرزاق
رمضان كريم
*
مسحراتي
منقراتي
بإيدى نقره
واتنين بقلبى
مطلوب أجود
واقول وازود
وأنا باحود
يادوب وباحبى
بإيدى نقره
واتننين بقلبى
يا مشربيه
في المغربية
سرحت بيه
والليل سرح بى
بإيدى نقره
واتنين بقلبى
يا هلال غويت
الدنيا وغزيت
على بحر زيتى
طلعت مراكبى
بإيدى نقره
واتنين بقلبى
صبح هلالى
قمر ملالى
طل وملالى
وقسم لى نايبى
بإيدى نقره
واتنين
بقلبى
دقت القطايف
شفت اللطايف
خيالى طايف
فى عيون حبايبى
بإيدى نقره
واتنين بقلبى
بإيدى نقره
وبقلبى عشره
سبحان ربى
ما أخافش عثرة
على أرض خضرا
من غير مخاطره
*
المشي طاب لي والدق على طبلي
ناس كانوا قبلي قالوا في الامثال
الرجل تدب مطرح ماتحب
وانا صنعتي مسحراتي في البلد جوال
حبيت ودبيت كما العاشق ليالي طوال
وكل شبر وحته من بلدي حته من كبدي حته من موال
*
سهرت ورديتين والصبح وردية
رجعت للبحر ألحان المراكبيه
والزند شمر وزف الأرض والميه
من شط للتانى والعالم معديه
والقلب دقاته دقات الصنايعيه
*
اصحى يانايم وحد الدايم
السعي للصوم خير من النوم
دي ليالي سمحه نجومها سبحه
اصحى يانايم يانايم اصحى
وحد الرزاق
